Այն դիտարկմանը, թե մտավախություն չունի՞, որ այսօր քանդվող ջրերի խանութի տեղում վեր կհառնի ավելի անճաշակ, բարձր մի շինություն, որը կխախտի աշտարակների եւ այդ հատվածի ներդաշնակությունը, Մուշեղյանն ասաց․ «Եթե այդպես լինի, ուրեմն դա կլինի տրագեդիա ինձ համար, որովհետեւ, եթե հնի դեպքում գոնե մի հարկ էր բարձրացված, հիմա եթե 2-3 հարկով բարձրանա այդտեղ նոր մի շինություն, չեմ պատկերացնում, թե ինչ կարող է կատարվել այդտեղ։ Ամբողջ ներդաշնակությունը կխախտվի, իսկ ամենակարեւորը ներդաշնակությունն է ոչ միայն քաղաքաշինության մեջ, այլեւ բոլոր բնագավառներում»։ Ճարտարապետը հավելում է, որ տեղյակ չէ, թե այդտեղ ինչ է կառուցվելու։